મેરાન્યૂઝ નેટવર્ક, રાજકોટ: હાલ આધુનિક યુગમાં સોશિયલ મીડિયા એકાઉન્ટ હેક થવાની ઘટનાઓ અવારનવાર સામે આવતી હોય છે. ત્યારે રાજકોટના વિપક્ષ નેતા વશરામ સાગઠિયાના ફેસબુક એકાઉન્ટ સાથે ચેડા થયા હોવાનું સામે આવ્યું છે. એકાઉન્ટમાંથી જૂની તમામ પોસ્ટ દૂર કરવામાં આવી છે. એટલું જ નહીં તેના સ્થાને વિદેશી યુવતીના ફોટાઓ મૂકી દેવાતા ખુદ સાગઠિયા પણ ચોંકી ઉઠ્યા છે અને તેમના દ્વારા પણ આ મામલે પોલીસ કમિશ્નરને રજૂઆત કરવામાં આવનાર છે.